CELEX: 62019TN0013
Language: sk
Date: 2019-01-08 00:00:00
Title: Vec T-13/19: Žaloba podaná 8. januára 2019 – Česká republika/Komisia

18.3.2019   
            
            
               SK
            
            
               Úradný vestník Európskej únie
            
            
               C 103/48
            
         
      Žaloba podaná 8. januára 2019 – Česká republika/Komisia
      (Vec T-13/19)
      (2019/C 103/63)
      Jazyk konania: čeština
      
         Účastníci konania
      
      
         Žalobkyňa: Česká republika (v zastúpení: M. Smolek, J. Vláčil a O. Serdula, splnomocnení zástupcovia)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  rozhodol, že Európska komisia porušila svoje povinnosti vyplývajúce z článku 4 ods. 3 Zmluvy o Európskej únii v spojení s článkom 47 Charty základných práv Európskej únie, keď v nadväznosti na podmienené poskytnutie tradičných vlastných zdrojov vo výške 40 482 255 Kč zo strany Českej republiky nezačala proti Českej republike v tejto súvislosti konanie pre porušenie povinnosti, ani spornú sumu nevrátila,
               
            
                  —
               
               
                  zaviazal Európsku komisiu na náhradu trov konania.
               
            
         Dôvody a hlavné tvrdenia
      
      Na podporu svojej žaloby, žalobkyňa uvádza jediný žalobný dôvod.
      Česká republika je presvedčená, že povinnosť Európskej komisie konať vy vyššie uvedenom zmysle vyplýva zo zásady lojálnej spolupráce v zmysle článku 4 ods. 3 Zmluvy o Európskej únii v spojení s právom na účinnú právnu ochranu v zmysle článku 47 Charty základných práv Európskej únie.
      Vzhľadom na to, že podľa judikatúry Súdneho dvora (1) môže spor medzi členským štátom a Európskou komisiou v oblasti tradičných vlastných zdrojov autoritatívne rozhodnúť len Súdny dvor v rámci konania pre porušenie povinnosti, musí Európska komisia v nadväznosti na vykonanie podmienenej platby bez zbytočného odkladu toto konanie začať, alebo podmienenú platby vrátiť, pokiaľ na začatie takéhoto konania nie sú dôvody.
      Česká republika spornú sumu podmienene previedla na účet Európskej komisie už v roku 2015. Európska komisia však s Českou republikou v tejto veci konanie pre porušenie povinnosti nezačala a podmienené prevedenú sumu nevrátila, hoci bola k tomu zo strany Českej republiky formálne vyzvaná. Česká republika je preto presvedčená, že boli splnené podmienky pre konštatovanie nečinnosti Komisie.
      
         (1)  Pozri rozsudok z 25. októbra 2017, Slovensko/ Komisia (C-593/15 P a C-594/15 P, EU:C:2017:800) a rozsudok z 25. októbra 2017, Rumunsko/ Komisia (C-599/15 P, EU:C:2017:801).